A verseny pontos helyszíne a Málta fővárosában, Vallettában található Mediterranean Conference Centre volt, melynek központi koncertterme 1 500 fő befogadására alkalmas, így ez volt a dalfesztivál történetének eddigi legkisebb helyszíne. A szigetország Hollandia és Ukrajna után a harmadik olyan résztvevő, mely másodjára rendezhette a versenyt: korábban a 2014-es megmérettetésnek is Málta adott otthont, de akkor nem a fővárosban, hanem Marsában került sor az eseményre.